Konrad II. vu Lëtzebuerg

De Konrad II., gebuer 1106 (oder 1110), a gestuerwen 1136, war vun 1129 bis 1136 Grof vu Lëtzebuerg. Hie war den eenzege Fils vum Wilhelm, Grof vu Lëtzebuerg, a vun der Mathilde vun Northeim.

Hie war mat der Irmingard vun Zütphen bestuet, Duechter vum Grof Otto vun Zütphen. Si hate keng Kanner.

Wéi hien 1136 am Alter vun nëmmen 30 Joer gestuerwen ass, war déi männlech Linn am 1. Haus Lëtzebuerg op en Enn. D'Grofschaft ass op d'Nokomme vun der Ermesinde vun Namouer (1080 – 1143), enger Duechter vum Konrad I. iwwergaangen. 

D'Ermesinde war bestuet mam Grof Godefroi I. vun Namouer. Hire Fils, den Henri vun Namouer, besser bekannt als Heinrich IV. oder Heng de Blannen, gouf du Grof vu Lëtzebuerg.

Kategorie:Gebuer 1106
Kategorie:Grofe vu Lëtzebuerg
Kategorie:Gestuerwen 1136